422

 **ZÁKON**

 z 25. novembra 2015

 **o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov**

 Národná rada Slovenskej republiky sa uzniesla na tomto zákone:

§ 1 až 20 bez zmien.

**§ 21**

 (1) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal na základe štúdia, ktoré sa začalo v príslušnom členskom štáte pred referenčným dátumom uvedeným v zozname regulovaných povolaní s koordináciou vzdelania, a

 b) k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v príslušnom členskom štáte v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia.

 (2) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal v Nemeckej demokratickej republike alebo na základe štúdia, ktoré sa začalo v Nemeckej demokratickej republike pred 3. októbrom 1990,

 b) k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v Nemeckej spolkovej republike v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia, a

 c) príslušný orgán Nemeckej spolkovej republiky potvrdil, že doklad podľa písmena a) oprávňuje jeho držiteľa na výkon povolania sestra v Nemeckej spolkovej republike.

 (3) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal v Československej socialistickej republike alebo Českej a Slovenskej Federatívnej Republike alebo na základe štúdia, ktoré sa začalo v Českej a Slovenskej Federatívnej Republike pred 1. januárom 1993,

 b) k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v Českej republike v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia, a

 c) príslušný orgán Českej republiky potvrdil, že doklad podľa písmena a) oprávňuje jeho držiteľa na výkon povolania sestra v Českej republike.

 (4) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal v Sovietskom zväze alebo na základe štúdia v Sovietskom zväze, ktoré sa začalo v

 1. Estónskej republike pred 20. augustom 1991,

 2. Litovskej republike pred 11. marcom 1990,

 3. Lotyšskej republike pred 21. augustom 1991,

 b) k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v príslušnom členskom štáte v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia a

 c) príslušný orgán členského štátu potvrdil, že doklad podľa písmena a) oprávňuje jeho držiteľa na výkon povolania sestra na území Estónskej republiky, Litovskej republiky alebo Lotyšskej republiky.

 (5) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal v Juhoslávii alebo na základe štúdia, ktoré sa začalo v

 1. Slovinskej republike pred 25. júnom 1991,

 2. Chorvátskej republike pred 8. októbrom 1991,

 b) k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v príslušnom členskom štáte v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia, a

 c) príslušný orgán členského štátu potvrdil, že doklad podľa písmena a) oprávňuje jeho držiteľa na výkon povolania sestra na jeho území.

 (6) Odborná kvalifikácia na výkon regulovaného povolania sestra sa uznáva na základe nadobudnutých práv, ak

 a) žiadateľ je držiteľom dokladu o vzdelaní na výkon regulovaného povolania sestra, ktorý získal v Poľskej republike pred 1. májom 2004, a

 b) doklad podľa písmena a) je potvrdený dokladom o vysokoškolskom vzdelaní prvého stupňa získaným na základe osobitného rozširujúceho programu sestier súčasne s dokladom o vzdelaní, ktorým je

 1. maturitné vysvedčenie získané absolvovaním zdravotného lýcea alebo strednej zdravotníckej školy v odbore sestra a pôrodná asistentka alebo

 2. maturitné vysvedčenie získané absolvovaním zdravotníckej strednej školy alebo vyššieho odborného vzdelávania v odbore sestra a pôrodná asistentka.

~~(7)~~ ~~Odborná kvalifikácia na výkon regulovaného povolania sestra sa uznáva na základe nadobudnutých práv, ak~~

~~a)~~ ~~žiadateľ je držiteľom dokladu o vzdelaní na výkon regulovaného povolania sestra, ktorý získal v Rumunsku pred 1. januárom 2007,~~

~~b)~~ ~~k dokladu podľa písmena a) je priložené osvedčenie potvrdzujúce, že jeho držiteľ vykonával povolanie sestra v príslušnom členskom štáte v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia, a~~

~~c)~~ ~~k dokladu podľa písmena a) je priložený~~

~~1.~~ ~~certifikát s názvom „Certificat de competenţe profesionale de asistent medical generalist“ o vyššom odbornom vzdelaní získanom na škole typu şcoală postliceală potvrdzujúci, že odborná príprava sa začala pred 1. januárom 2007,~~

~~2.~~ ~~diplom s názvom „Diplomă de absolvire de asistent medical generalist“ o krátkodobom vyššom vzdelaní potvrdzujúci, že odborná príprava sa začala pred 1. októbrom 2003, alebo~~

~~3.~~ ~~diplom s názvom „Diplomă de licenţă de asistent medical generalist“ o dlhodobom vyššom vzdelaní potvrdzujúci, že odborná príprava sa začala pred 1. októbrom 2003.~~

(7) Odborná kvalifikácia na výkon regulovaného povolania sestra sa uznáva na základe nadobudnutých práv, ak žiadateľ predložil

 a) osvedčenie potvrdzujúce, že vykonával povolanie sestra v Rumunsku v priebehu najmenej troch po sebe nasledujúcich rokov počas piatich rokov predchádzajúcich dňu vydania tohto osvedčenia spolu s dokladom o vzdelaní na výkon regulovaného povolania sestra, ktorý získal v Rumunsku s názvom

1. „Certificat de competenţe profesionale de asistent medical generalist“ o vyššom odbornom vzdelaní získanom na škole typu „şcoală postliceală“ potvrdzujúcim, že odborná príprava sa začala pred 1. januárom 2007,

 2. „Diplomă de absolvire de asistent medical generalist“ o krátkodobom vyššom vzdelaní potvrdzujúcim, že odborná príprava sa začala pred 1. októbrom 2003, alebo

 3. „Diplomă de licenţă de asistent medical generalist“ o dlhodobom vyššom vzdelaní potvrdzujúcim, že odborná príprava sa začala pred 1. októbrom 2003,

b) doklad o vzdelaní vydaný na základe špeciálneho rozširujúceho programu „Diplomă de licență“ podľa právnych predpisov Rumunska, ktoré nadobudli účinnosť po 1. januári 2014, ku ktorému je priložený dodatok k diplomu, kde sa uvádza, že študent absolvoval špeciálny rozširujúci program, spolu s dokladom o vzdelaní podľa písmena a) druhého bodu alebo tretieho bodu, alebo

c) doklad o vzdelaní na úrovni vyššieho odborného vzdelania vydaný podľa právnych predpisov Rumunska pred 1. januárom 2007 spolu s dokladom o vzdelaní s názvom „Certificat de revalorizare a competențelor profesionale“ získaným na základe špeciálneho rozširujúceho programu, ktorý bol vydaný po 5. januári 2015.

 (8) Výkon regulovaného povolania sestra na základe nadobudnutých práv podľa odsekov 1 až 7 musí zahŕňať úplnú zodpovednosť za plánovanie, organizovanie a poskytovanie ošetrovateľskej starostlivosti pacientovi.

§ 22 až 38 bez zmien.

**Uznávanie ~~dokladov~~stupňa dosiahnutého vzdelania na základe medzinárodných zmlúv**

 **§ 39**

 (1) O uznaní druhu dokladu o vzdelaní vydanom uznanou vzdelávacou inštitúciou členského štátu alebo tretieho štátu, s ktorým bola uzavretá medzinárodná zmluva o vzájomnom uznávaní rovnocennosti druhov dokladov o vzdelaní, ktorou je Slovenská republika viazaná, na účely pokračovania v štúdiu rozhoduje

 a) ministerstvo školstva, ak ide o vysokoškolský diplom, vysvedčenie o štátnych skúškach a doklad o udelených akademických tituloch alebo

 b) regionálny úrad, ak ide o vysvedčenie o maturitnej skúške, vysvedčenie o záverečnej skúške a vysvedčenie s doložkou.

 (2) O uznaní stupňa vzdelania na základe vysokoškolského diplomu, vysvedčenia o štátnych skúškach a dokladu o udelených akademických tituloch vydanom uznanou vzdelávacou inštitúciou na účely pokračovania v štúdiu rozhoduje ministerstvo školstva.

 (3) Ministerstvo školstva a regionálny úrad rozhodujú podľa odsekov 1 a 2 bez porovnania obsahu a rozsahu vzdelania.

 (4) Konanie o uznaní rovnocennosti dokladu o ukončenom vzdelaní sa začína odo dňa doručenia žiadosti. Žiadosť obsahuje

 a) meno a priezvisko žiadateľa,

 b) adresu trvalého pobytu alebo obdobného pobytu žiadateľa,

 c) predmet žiadosti,

 d) názov a adresu uznanej vzdelávacej inštitúcie, ktorá doklad o vzdelaní vydala,

 e) rok ukončenia štúdia,

 f) podpis žiadateľa.

 (5) Prílohou žiadosti sú najmä

 a) kópia dokladu totožnosti,

 b) osvedčené kópie dokladov o ukončenom vzdelaní,

 c) výpis o absolvovaných predmetoch a vykonaných skúškach,

 ~~c)~~d) doklad o zaplatení správneho poplatku.

(6) Ak ide o uznanie rovnocennosti dokladu o ukončenom vzdelaní neplnoletej osoby, žiadosť podľa odsekov 4 a 5 podáva jej zákonný zástupca.

 (7) Žiadateľ je povinný predložiť osvedčený preklad prílohy podľa odseku 5 písm. b) do štátneho jazyka.

 (8) Ministerstvo školstva alebo regionálny úrad posúdi žiadosť do 15 dní. Ak žiadosť nemá predpísané náležitosti, ministerstvo školstva alebo regionálny úrad konanie preruší a vyzve žiadateľa na doplnenie chýbajúcich dokladov alebo odstránenie nedostatkov žiadosti.

 (9) Ministerstvo školstva alebo regionálny úrad vydá do 30 dní od doručenia úplnej žiadosti rozhodnutie, v ktorom uvedie, s akým dokladom o vzdelaní je predložený doklad rovnocenný.

**§ 39a**

(1) Ministerstvo školstva vydáva a aktualizuje doložku o uznaní stupňa zahraničného vzdelania, ktorú zverejňuje na svojom webovom sídle.

(2) Doložka o uznaní stupňa zahraničného vzdelania je elektronický dokument, ktorý obsahuje informáciu o tom, s akým dokladom o vzdelaní je zahraničný doklad o vzdelaní rovnocenný  podľa stupňa dosiahnutého vzdelania.

(3) Doložka podľa odseku 2 sa považuje za rozhodnutie o uznaní dokladu o vzdelaní podľa § 39 ods. 9 na účel pokračovania v štúdiu alebo na účel posúdenia stupňa dosiahnutého vzdelania podľa § 60, ak je k nej priložený doklad o vzdelaní, ku ktorému sa doložka vydáva.

§ 40 až 48 bez zmien.

 DEVIATA ČASŤ

 **PÔSOBNOSŤ PRÍSLUŠNÝCH ORGÁNOV**

 **§ 49**

 **Ministerstvo školstva**

 (1) Ministerstvo školstva

 a) rozhoduje o uznaní dokladov o vzdelaní na účely výkonu regulovaného povolania v Slovenskej republike, ak osobitný predpis neustanovuje, že doklad o vzdelaní uznáva iný príslušný orgán,

 b) rozhoduje o uznaní dokladov o vzdelaní na účely pokračovania v štúdiu podľa [§ 39 ods. 1](#paragraf-39.odsek-1) a [2](#paragraf-39.odsek-2),

 c) rozhoduje o odvolaní proti rozhodnutiu regionálneho úradu a vysokej školy vo veciach uznania dokladov o vzdelaní,

 d) rozhoduje o uznaní odbornej kvalifikácie

 1. pedagogických zamestnancov a odborných zamestnancov,

 2. športových odborníkov, ak ide o doklad o vzdelaní vydaný uznanou vzdelávacou inštitúciou,

 3. zdravotníckych pracovníkov,

 e) vydáva európsky profesijný preukaz,

 f) posudzuje návrhy spoločného rámca pre odbornú prípravu a spoločných skúšok odbornej prípravy,

 g) vykonáva funkciu národného koordinátora pre uznávanie odbornej kvalifikácie

 1. koordinovaním činnosti a administratívnej spolupráce príslušných orgánov v Slovenskej republike,

 2. zastupovaním Slovenskej republiky vo vzťahu k príslušným orgánom Európskej komisie,

 3. prípravou pravidelných správ o vydaných rozhodnutiach vo veci uznávania dokladov o vzdelaní a uznávania odbornej kvalifikácie občanov členských štátov na účely výkonu regulovaného povolania v Slovenskej republike pre Európsku komisiu a

 4. zabezpečovaním zverejňovania stanovísk v oblasti uznávania, ktoré vydá Európska komisia,

 h) poskytuje texty právnych predpisov Slovenskej republiky týkajúce sa oblasti uznávania dokladov o vzdelaní a uznávania odborných kvalifikácií členským štátom a Európskej komisii,

 i) poskytuje súčinnosť vysokým školám a regionálnym úradom pri uznávaní dokladov o vzdelaní na účely pokračovania v štúdiu,

 j) spracúva v systéme IMI výstrahy podľa § 52,

 k) vydáva potvrdenie, že žiadateľ je spôsobilý vykonávať príslušné regulované povolanie alebo regulované povolanie v príslušnom odbore v Slovenskej republike.

l) vydáva, aktualizuje a zverejňuje doložku o uznaní stupňa zahraničného vzdelania podľa § 39a.

 (2) Ministerstvo školstva vykonáva pôsobnosť asistenčného centra. Asistenčné centrum

 a) poskytuje fyzickým osobám, ktoré majú záujem vykonávať regulované povolanie v Slovenskej republike, informácie o

 1. možnostiach a podmienkach uznania ich odbornej kvalifikácie v Slovenskej republike,

 2. podmienkach výkonu príslušného regulovaného povolania v Slovenskej republike,

 3. právnych predpisoch upravujúcich výkon príslušného regulovaného povolania a

 4. ďalších skutočnostiach súvisiacich s výkonom príslušného regulovaného povolania v Slovenskej republike a

 b) poskytuje súčinnosť a informácie asistenčným centrám ostatných členských štátov.

 (3) Ministerstvo školstva zverejňuje na svojom webovom sídle

 a) zoznam všetkých regulovaných povolaní v Slovenskej republike s kontaktnými údajmi príslušného orgánu na uznanie odbornej kvalifikácie na výkon príslušného regulovaného povolania,

 b) zoznam regulovaných povolaní, pre ktoré je možné vydať európsky profesijný preukaz,

 c) zoznam regulovaného vzdelávania a odbornej prípravy a odbornej prípravy s osobitnou štruktúrou a

 d) informácie o postupe pri uznávaní dokladov o vzdelaní a uznávaní odbornej kvalifikácie vrátane informácie o správnom poplatku a dokladoch, ktoré má žiadateľ predložiť.

§ 50 až 59 bez zmien.

**§ 60**

 **Uznávanie dokladov o vzdelaní na iné účely**

 Pri uznávaní dokladov o vzdelaní na účely vydávania modrej karty Európskej únie13) a na účely posúdenia dosiahnutého stupňa vzdelania, sa postupuje podľa § 33 ~~až 39~~až 39a. Ak sa na účely posúdenia dosiahnutého vzdelania vyžaduje uznanie dokladov o vzdelaní v príslušnom študijnom odbore, postupuje sa podľa [§ 33](#paragraf-33).

§ 61 až 66 bez zmien.

Príloha k zákonu č. 422/2015 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE

1.

Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30. 9. 2005) v znení smernice Rady 2006/100/ES z 20. novembra 2006 (Ú. v. EÚ L 363, 20. 12. 2006), nariadenia Komisie (ES) č. 1430/2007 z 5. decembra 2007 (Ú. v. EÚ L 320, 6. 12. 2007), nariadenia Komisie (ES) č. 755/2008 z 31. júla 2008 (Ú. v. EÚ L 205, 1. 8. 2008), nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008), nariadenia Komisie (ES) č. 279/2009 zo 6. apríla 2009 (Ú. v. EÚ L 93, 7. 4. 2009), nariadenia Komisie (EÚ) č. 213/2011 z 3. marca 2011 (Ú. v. EÚ L 59, 4. 3. 2011), nariadenia Komisie (EÚ) č. 623/2012 z 11. júla 2012 (Ú. v. EÚ L 180, 12. 7. 2012), smernice Rady 2013/25/EÚ z 13. mája 2013 (Ú. v. EÚ L 158, 10. 6. 2013) ~~a~~ , smernice Európskeho parlamentu a Rady 2013/55/EÚ z 20. novembra 2013 (Ú. v. EÚ L 354, 28. 12. 2013).

2.

Smernica Európskeho parlamentu a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany (prepracované znenie) (Ú. v. EÚ L 337, 20. 12. 2011).

3.

Smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (Ú. v. EÚ L 132, 21. 5. 2016).

4.

Smernica Európskeho parlamentu a Rady (EÚ) 2024/505 zo 7. februára 2024, ktorou sa mení smernica 2005/36/ES, pokiaľ ide o uznávanie odborných kvalifikácií sestier zodpovedných za všeobecnú starostlivosť, ktoré absolvovali odbornú prípravu v Rumunsku (Ú. v. EÚ L, 2024/505, 12.2.2024).